ᱯᱟᱨᱵᱚᱛᱤ ᱵᱟᱣᱞ

ᱯᱟᱨᱵᱚᱛᱤ ᱵᱟᱣᱞ ᱫᱚ ᱢᱤᱫ ᱵᱟᱣᱞ ᱥᱟᱶᱛᱟ ᱟᱹᱨᱤ ᱥᱮᱨᱮᱧ ᱥᱤᱠᱟᱹᱨᱤᱭᱟᱹ (folk singer), ᱢᱟᱹᱫᱟᱹᱲᱤᱭᱟᱹ ( musician) ᱟᱨ ᱠᱟᱹᱦᱱᱤ ᱞᱟᱹᱞᱟᱹᱭᱤᱡ (storyteller) ᱠᱟᱱᱟᱭ ᱾ ᱱᱩᱭᱟᱜ ᱚᱲᱟᱜ ᱫᱚ ᱵᱮᱝᱚᱞ ᱨᱮ ᱟᱨ ᱥᱤᱧᱚᱛ ᱨᱤᱱᱤᱡ ᱢᱟᱬᱟᱝ ᱫᱷᱟᱹᱲ ᱨᱤᱱᱤᱡ ᱵᱟᱣᱞ ᱥᱮᱨᱮᱧ ᱥᱤᱠᱟᱹᱨᱤᱭᱟᱹ ᱠᱟᱱᱟᱭ ᱾ ᱱᱩᱭ ᱫᱚ ᱵᱟᱣᱞ ᱩᱨᱩ ᱥᱚᱱᱟᱛᱚᱱ ᱫᱟᱥ ᱵᱟᱣᱞ ᱟᱨ ᱥᱚᱥᱟᱝᱠᱚ ᱜᱚᱥᱟᱭ ᱵᱟᱣᱞ ᱴᱷᱮᱱ ᱠᱷᱚᱱ ᱵᱟᱣᱞ ᱥᱮᱨᱮᱧ ᱮ ᱥᱮᱪᱮᱫ ᱞᱮᱱ ᱛᱟᱦᱮᱸᱫ ᱾ ᱱᱩᱭ ᱫᱚ ᱑᱙᱙᱕ ᱥᱟᱹᱦᱤᱛ ᱠᱷᱚᱱ ᱥᱤᱧᱚᱛ ᱟᱨ ᱥᱤᱧᱚᱛ ᱵᱟᱨᱦᱮᱸ ᱟᱡᱟᱜ ᱥᱮᱨᱮᱧ ᱮ ᱩᱫᱩᱜ ᱥᱚᱫᱚᱨ ᱟᱠᱟᱫᱼᱟ ᱾

ᱩᱱᱤᱫᱚ ᱢᱤᱫ ᱯᱟᱵᱟ ᱠᱚᱛᱷᱚᱠᱟᱞᱤ ᱜᱽᱞᱚᱵᱷ ᱯᱩᱯᱮᱴ ᱟᱨᱴᱤᱥᱴ (glove puppet artist) ᱨᱚᱵᱤ ᱚᱯᱟᱞᱚᱱ ᱱᱟᱭᱟᱨ (Ravi Gopalan Nair) ᱥᱟᱶ ᱮ ᱵᱟᱯᱞᱟ ᱦᱟᱠᱟᱱᱟ, ᱡᱟᱦᱟᱸ ᱫᱚ ᱠᱮᱨᱚᱲ ᱨᱮᱱᱟᱜ ᱛᱷᱤᱨᱤᱣᱚᱱᱚᱱᱛᱯᱩᱨᱚᱢ ᱨᱮ ᱑᱙᱙᱗ ᱠᱷᱚᱱᱮ ᱛᱟᱦᱮᱸᱱ ᱠᱟᱱᱟ ᱾ ᱚᱸᱰᱮ ᱜᱮ "ᱮᱠᱛᱟᱨᱟ ᱵᱟᱣᱞ ᱥᱟᱝᱜᱤᱛᱷᱟ ᱠᱟᱞᱟᱨᱤ" ᱧᱩᱛᱩᱢᱟᱱ ᱵᱟᱣᱞ ᱟᱥᱲᱟᱭ ᱪᱟᱪᱞᱟᱣ ᱮᱫᱼᱟ ᱾

ᱯᱩᱭᱞᱩ ᱡᱤᱭᱚᱱ
ᱯᱟᱨᱵᱚᱛᱤ ᱵᱟᱣᱞ ᱟᱜ ᱡᱟᱱᱟᱢ ᱧᱩᱛᱩᱢ ᱫᱚ ᱢᱚᱣᱥᱩᱢᱤ ᱯᱚᱨᱤᱭᱟᱞ  ᱛᱟᱦᱮᱸ ᱠᱟᱱᱟ ᱾ ᱩᱱᱤ ᱫᱚ ᱯᱩᱪᱷᱤᱢ ᱵᱮᱝᱜᱚᱞ ᱨᱮᱱᱟᱜ ᱢᱤᱫ ᱵᱮᱝᱜᱚᱞᱤ ᱵᱟᱵᱽᱬᱮ ᱚᱲᱟᱜ ᱨᱮ ᱡᱟᱱᱟᱢ ᱞᱮᱱ ᱛᱟᱦᱮᱸᱫ ᱾ ᱟᱠᱚᱣᱟᱜ ᱜᱷᱟᱨᱯᱡᱽ ᱫᱚ ᱞᱟᱦᱟ ᱛᱮ ᱥᱟᱢᱟᱝ ᱵᱮᱝᱜᱚᱞ (East Bengal) ᱨᱮ ᱛᱟᱦᱮᱸ ᱠᱟᱱᱟ ᱟᱨ ᱛᱟᱭᱚᱢ ᱛᱮ ᱯᱩᱪᱷᱤᱢ ᱵᱮᱝᱜᱚᱞ ᱠᱚ ᱩᱪᱟᱹᱲ ᱞᱮᱸ ᱛᱟᱦᱮᱸᱫ ᱾ ᱟᱡᱤᱡ ᱟᱯᱟᱛ ᱫᱚ ᱥᱤᱧᱚᱛ ᱨᱮᱹᱞ ᱨᱮ ᱢᱤᱫ ᱤᱧᱡᱤᱱᱤᱭᱟᱹᱨ ᱞᱮᱠᱟᱛᱮ ᱛᱟᱦᱮᱸ ᱠᱟᱱᱟ ᱟᱨ ᱥᱤᱧᱚᱛ ᱨᱮᱱᱟᱜ  ᱥᱟᱶᱛᱟ ᱟᱹᱨᱤ ᱥᱮᱨᱮᱧ (classical music) ᱥᱮᱨᱮᱧ ᱟᱹᱰᱤ ᱠᱩᱥᱤᱭᱟᱜ ᱛᱟᱦᱮᱸᱫ ᱾ ᱢᱤᱢᱤᱫ ᱚᱠᱛᱚ ᱨᱮ ᱚᱱᱟ ᱥᱮᱨᱮᱧ ᱠᱚ ᱦᱩᱭᱩᱜ ᱠᱟᱱ ᱴᱷᱟᱶ ᱛᱮᱧᱮᱞ ᱞᱟᱹᱜᱤᱫ ᱮ ᱤᱫᱤᱭᱮ ᱠᱟᱱ ᱛᱟᱦᱮᱸᱫ ᱾ ᱟᱡᱤᱡ ᱮᱸᱜᱟᱛ ᱫᱚ ᱢᱤᱫ ᱜᱷᱟᱨᱚᱡᱽ ᱥᱚᱦᱮᱫ ᱮ ᱛᱟᱦᱮᱸ ᱠᱟᱱᱟ ᱟᱨ ᱥᱚᱱᱛ ᱨᱟᱢᱠᱨᱤᱥᱱᱟᱭ ᱵᱳᱸᱜᱟ ᱦᱟᱭ ᱠᱟᱱ ᱛᱟᱦᱮᱸᱫ ᱾ ᱟᱡᱤᱡ ᱟᱯᱟᱛᱟᱜ ᱦᱟᱱᱟ ᱱᱷᱟᱣᱟ ᱴᱷᱟᱶ ᱨᱮ ᱠᱟᱹᱢᱤ ᱛᱟᱦᱮᱸᱱ ᱠᱟᱱ ᱠᱷᱟᱹᱛᱤᱨ, ᱩᱱᱤ ᱫᱚ ᱟᱥᱟᱢ ᱨᱮᱱᱟᱜ ᱠᱚᱪ ᱵᱮᱦᱟᱨ ᱨᱮ ᱦᱟᱨᱟᱵᱩᱨᱩ ᱞᱮᱱ ᱛᱟᱦᱮᱸᱫ, ᱡᱟᱦᱟᱸ ᱫᱚ ᱯᱩᱪᱷᱤᱢ ᱵᱮᱝᱜᱚᱞ ᱵᱷᱤᱲᱟᱹᱣ ᱨᱮ ᱢᱮᱱᱟᱜᱼᱟ ᱾ ᱩᱱᱤ ᱫᱚ ᱠᱚᱪᱵᱮᱦᱟᱨ ᱨᱮᱱᱟᱜ ᱥᱩᱱᱤᱛᱤ ᱮᱠᱟᱰᱮᱢᱤ ᱠᱷᱚᱱ ᱩᱥᱩᱥᱞ ᱛᱟᱱᱟᱞᱟ ᱵᱤᱱᱤᱰ ᱮ ᱞᱮᱫ ᱛᱟᱦᱮᱸᱫ ᱾

ᱯᱩᱞᱩ ᱫᱚ ᱠᱚᱛᱷᱚᱠ (Kathak) ᱠᱞᱟᱥᱤᱠᱟᱞ ᱮᱱᱮᱡ ᱮ ᱪᱮᱫ ᱮᱱᱟ ᱥᱨᱤᱞᱮᱠᱷᱟ ᱢᱩᱠᱷᱟᱨᱡᱤ ᱴᱷᱮᱱ ᱠᱷᱚᱱ ᱾ ᱚᱱᱟ ᱛᱟᱭᱚᱢ ᱵᱤᱥᱣᱚ-ᱵᱷᱟᱨᱚᱛᱤ ᱡᱮᱜᱮᱛ ᱵᱤᱨᱫᱟᱹᱟᱲ ᱥᱟᱱᱛᱟᱤᱱᱤᱠᱮᱛᱚᱱ ᱠᱷᱚᱱ ᱵᱷᱤᱡᱩᱣᱟᱞ ᱟᱨᱴᱤᱥᱴ (visual artist) ᱜᱮᱭᱟᱱ ᱮ ᱥᱮᱪᱮᱫ ᱞᱮᱱ ᱛᱟᱦᱮᱸᱫ ᱾ ᱞᱟᱦᱟ ᱛᱮ ᱦᱤᱱᱫᱩᱥᱛᱟᱱᱤ ᱠᱞᱟᱥᱤᱠᱟᱞ ᱥᱮᱨᱮᱧ ᱮ ᱪᱮᱫ ᱞᱮᱱ ᱨᱮᱦᱚᱸ, ᱚᱱᱟ ᱥᱟᱱᱛᱤ ᱱᱤᱠᱮᱛᱚᱱ ᱨᱮᱜᱮ ᱢᱤᱫ ᱠᱟᱬᱟ ᱵᱟᱣᱞ ᱥᱮᱨᱮ ᱥᱤᱠᱟᱹᱨᱤᱭᱟᱹ ᱦᱟᱣ ᱥᱮᱨᱮᱧ ᱧᱮᱞ ᱠᱟᱛᱮ ᱢᱚᱱᱮ ᱴᱟᱱᱟᱣ ᱞᱮᱱ ᱛᱟᱦᱮᱸᱫ ᱾ ᱚᱱᱟ ᱛᱟᱭᱚᱢ ᱯᱷᱩᱞᱢᱟᱞᱟ ᱴᱷᱮᱱ ᱠᱷᱚᱱ ᱥᱮᱨᱮᱧ ᱮ ᱥᱮᱪᱮᱫ ᱮᱱᱟ ᱟᱨ ᱛᱤᱢᱤᱱ ᱜᱟᱱ ᱵᱟᱣᱞ ᱟᱥᱨᱚᱢ ᱦᱚᱸᱭ ᱦᱤᱨᱤ ᱠᱮᱫᱼᱟ ᱾ ᱚᱱᱟ ᱛᱟᱭᱚᱢ ᱯᱷᱩᱞᱢᱟᱞᱟ ᱮᱴᱟᱜ ᱢᱟᱪᱮᱫ ᱠᱚ ᱧᱟᱢ ᱨᱮᱱᱟᱜ ᱫᱤᱥᱟᱹᱭ ᱮᱢᱟᱫ ᱫᱮᱭᱟ ᱾ ᱱᱚᱶᱟ ᱚᱠᱛᱚ ᱨᱮᱜᱮ ᱥᱚᱱᱟᱛᱚᱱ ᱫᱟᱥ ᱵᱟᱣᱞ ᱟᱜ ᱵᱟᱣᱞ ᱮᱱᱮᱡ ᱥᱮᱨᱮᱧ ᱮ ᱧᱮᱞ ᱠᱮᱫᱼᱟ, ᱡᱟᱦᱟᱸᱭ ᱫᱚ ᱘᱐ ᱥᱮᱨᱢᱟ ᱵᱚᱭᱚᱥ ᱟᱱᱤᱡ ᱵᱟᱣᱞ ᱥᱮᱨᱮᱧ ᱥᱤᱠᱟᱹᱨᱤᱭᱟᱹ ᱯᱩᱪᱷᱤᱢ ᱵᱮᱝᱜᱚᱞ ᱵᱟᱠᱩᱲᱟ ᱨᱤᱱᱤᱡ ᱠᱟᱱ ᱛᱟᱦᱮᱸᱫ ᱮ ᱾ ᱚᱱᱟ ᱛᱟᱭᱚᱢ ᱩᱱᱤ ᱴᱷᱮᱱ ᱠᱷᱚᱱ ᱵᱟᱣᱞ ᱥᱮᱪᱮᱫᱚᱜ ᱞᱟᱹᱜᱤᱫ ᱵᱟᱹᱠᱩᱲᱟ ᱦᱚᱱᱚᱛ, ᱥᱚᱱᱟᱢᱩᱠᱷᱤ ᱨᱮ ᱢᱮᱱᱟᱜ ᱟᱥᱨᱚᱢ ᱛᱮᱭ ᱪᱟᱞᱟᱣᱮᱱᱟ ᱾ ᱚᱱᱟ ᱨᱮᱱᱟᱜ ᱑᱕ ᱫᱤᱱ ᱛᱟᱭᱚᱢ ᱜᱩᱨᱩ ᱫᱤᱠᱷᱭᱟᱹ (diksha) ᱦᱟᱛᱟᱣ ᱠᱮᱫᱼᱟᱭ ᱟᱨ ᱩᱱᱤ ᱴᱷᱮᱱ ᱠᱷᱚᱱ ᱜᱮ ᱯᱩᱭᱞᱩ ᱜᱩᱨᱩ ᱞᱮᱠᱟᱛᱮ ᱥᱮᱪᱮᱫ ᱮ ᱟᱛᱟᱝ ᱞᱮᱫ ᱛᱟᱦᱮᱸᱫ ᱾